Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: a felek akaratától függő mértékben és módon vagyonközösséggé válik, azonban a házasfelek számos ponton megőrzik önállóságukat és függetlenségüket. Álláspontja szerint ezt erősíti meg a házasságról, a családról és a gyámságról szóló 1952. évi IV. törvény (a továbbiakban: Csjt.)
Paragraph Index: 416

4. A második indítványozó a „C” típusú kérdőív 10., 11., 12., 13. pontjai; 27., 28., 29., 30., 31., 32. pontjait, illetve az ezeket a házas- és élettársra kiterjesztő fordulatok („házasés élettársának” szövegrész e kérdések felett, illetve a kérdésekben használt többes szám harmadik személyű ragok, illetőleg jelek); a 32/A., 32/B., 32/C., 32/D. és 32/E. kérdések felett levő: „valamint az Önnel közös háztartásban élő hozzátartozójának” szövegrész; a 33. pontban szereplő „vagy házastársa (élettársa)” szövegrész; a 34. pontban szereplő „Önnek vagy házastársának (élettársának)” szövegrész, valamint a 37. pont, továbbá a házastársi nyilatkozat megsemmisítését indítványozta. Indokolása szerint a kifogásolt szövegrészek anélkül kérnek harmadik személyekre, vagyis nem az ellenőrizendő személyre vonatkozó személyes adatot, hogy e harmadik személyek az adatkezelésbe beleegyezhetnének: megfelelő beleegyező nyilatkozat hiányában esélyük sincs arra, hogy az adatközlést megtagadják, adott esetben nem is értesülnek az adatközlés tényéről, így információs önrendelkezési joguk sérül. A kérdőív kifogásolt részei így — az indítványozó szerint — sértik az Alkotmány 59. § (1) bekezdését, illetőleg a házastársi nyilatkozat az Alkotmány 70/A. §-ába ütközik. Az Alkotmánybíróság felkérte az érintett minisztereket az indítvánnyal kapcsolatos álláspontjuk kifejtésére. II. Az Alkotmány vizsgált rendelkezései:

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes